Aqlaɣ d ass n Ljemɛa 02 deg Cṭambeṛ 2016, tameṭṭut-iw d nek nefeɣ ar berra akken ad nmereḥ cwiṭ wa ad neqdu.Nuɣal s axxam-nneɣ ɣef 12 n deg iḍ akken-nni. Nella akken iwata, nmuqel yiwen n film di tiliẓri. Lmaḥel n 2 n tifawt, tameṭṭut-iw tebda tettwaqraḥ. Ɣef 3:30 yuggi ad iruḥ leqriḥ, ihi neɣtes ad nruḥ ar taklinikt n wananar n Buzeriɛa. D yiwen n tmajayt i yeqedcen deg Ɛin Benyan i-ɣ-d-inan belli taklinikt ayi telha. Nesawlas, terfed lmaḥel n 5 n tifawt, tennayaɣd belli ulac tuggdi, tameṭṭut-iw mazal ur tettarew-ara.
Newweḍ ar taklinikt lmaḥel n 4:30 – 5 n tifawt. Muggeren-aɣd, suteren-iyid ad tneǧeɣ ad xedmen lecɣal-nsen. Subeɣ ar texxamt n uraju. Ɣef 7 n tifawt, uliɣ zriɣ tameṭṭut-iw, ǧǧan-iyi yid-es alami i-seɣlin waman lmaḥel n 8:45 n tifawt. Sin akkin, nan-iyd ad necɣel yid-es, wwint ar texxamt n timehlin.
Ceɣlen yid-es, imi seg assen ar wass-a ur tezriɣ teder.
Ger 9:30 ak d 10, sawleɣ i umajay. Isuter-iyid ma yella tameṭṭut-iw tesɛa uguren deg tezmert-is, ma yella tuḍen ul-is ?
Niɣ-as, alla, tura ɛeddan 9 n magguren seg mi tesajay ar tmajayt-ines, tanegarut ayi ulac aṭṭan i-d-ufa ar ɣers, yerna niɣ-asen belli sɛan akarni-ines, anda i yella ak ayen iɛnan tazmert-is.
Seg imir, ttaliɣ ad steqsiɣ yal 10 n deqayeq akken ad waliɣ dacu i yellan. Tiririn-nsen ur sɛant-ara lsas » attan testeɛfay, testeɛfay, atan ttaran-asd tudert?!? Isteqsiyen ayi ak, deg talit-nni ur fhimeɣ ula d kra.
Seld aya, niɣ deg allaɣ-iw belli d ayen turew s wugguren !
Sin akkin, jeɛreɛ acema, seqsayeɣ ak meden dacu i yellan, mebla tiririt. Ḥaca yiwet n tmesrawt i-d-inan belli mmi ur yeddir-ara.
Niɣ-as i tmeṭṭut-iw ?
Tamarawt-nni tennayid: ur taggad-ara, tura ad yas umajay ad kidyini dacu i yellan. Taɣect-iw texneq almi i-d yewwed umajay lmaḥel n 11. Udem-is illa ur isefraḥ-ara, s yiwet tabana tecur d idamen, tennayid, tameṭṭut-ik attan deg yir liḥala, tezmer ur tettidir-ara.
Lmaḥel n 12 tussad tmarawt-nni ɣuri akken ay dini belli tameṭṭut-iw tewwed leɛfu n ugellid ameqqwṛan.
Mebla ma ad ǧemleɣ imi nek yakan sɛiɣ deg twacult-iw, ak deg imdulak-iw imajayen, lameɛna akka, tamajit n kra n iwaɣznen i yettlusun acebḥan i yqedcen deg ubaxix. Ahentti, tiklinikin imi i tettak dula-nneɣ tesriḥ akken ad qedcen, tiyi, i yetthudun tudert n meden, n wid izewjen, n twaculin, n imawlan. Aya ak akken ad rebḥen idrimen. Ur da hetuqiɛ-ara deg temɛayt i dreɣ ak d tmeṭṭut-iw, ussan-nni, cfayat, tudert n meden…
Wwiɣ tameṭṭut-iw ad arew mmit-nneɣ deg tezdeg, s usirem ak d teflest, riɣ-ttid deg usenduq. Akka i tamɛayt-iw, akka i d abaxix-iw!
Ar tagara, ad sutreɣ i yal amdan akken anect-ayi ak ad iḥbes, akken ad ḥebsen imbasiyen ayi i yerran tamajayt d lɛar, ar tmurt ayi, i yetthun tudert n ilemziyen, i yettidiren s usirem, tira ak d iswiyen.
Ma yebɣa ugellid ameqqwṛan !
Karim Bercic, tasuɣelt n Radio Gouraya.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn